पाएं अपने शहर की ताज़ा ख़बरें और फ्री ई-पेपरडाउनलोड करें
बकाया टीए, डीए की मांग को लेकर शनिवार को उत्तर पश्चिम रेलवे मजदूर संघ से जुड़े कर्मचारियों ने रेलवे जयपुर जंक्शन पर विरोध प्रदर्शन किया। इस प्रदर्शन के बीच कर्मचारियों ने सरोकार का काम करते हुए रेलवे अस्पताल को 10 व्हील चेयर भेंट की, ताकि अस्पताल में आने वाले मरीजों के उपयोग में ली जा सके।
संघ के मंडल अध्यक्ष सौरभ दीक्षित और उपाध्यक्ष प्रवीण चौहान के नेतृत्व में संघ से जुड़े कैरिज एंड वैगन कर्मचारियों की बकाया टीए, डीए देने की मांगों को लेकर रेलवे स्टेशन पर सीडीओ गौरव गुप्ता, डीआर परिहार के खिलाफ जोरदार प्रदर्शन किया। प्रदर्शन कर रहे कर्मचारियों ने मांग पूरी नहीं होने तक काली पट्टी बांधकर विरोधी करने का भी निर्णय लिया। प्रदर्शन कर रहे कर्मचारियों ने बताया कि अगर इसके बाद भी रेलवे प्रशासन उनकी मांग पूरी नहीं करता है, तो वे धरने पर बैठेंगे।
इस प्रदर्शन के बीच मजदूर संघ की विद्युत शाखा ने रेलवे स्टेशन पर आने वाले दिव्यांग यात्रियों और रेलवे अस्पताल में आने वाले बुजुर्ग और गंभीर रोगियों की सहायता के लिए 10 व्हील चेयर भेंट की। ये व्हील चेयर संघ से जुड़े कर्मचारियों ने पैसे इकट्ठा करके दी गई। इस दौरान रेलवे के प्रिंसिपल सीएमडी डॉ पी.के. सामंत्रे, एमडी डॉ. एम.एल चौधरी, एडिशनल सीएचडी डॉ एस.आर बुनकर और सीनियर डीएमओ डॉ आरएस मटोरिया के अलावा संघ से जुड़े पदाधिकारी लियाकत अली, अनिल चौधरी, राजेश मीना, मंसूर अली, जयसिंह मीना, रंजन द्विवेदी सहित अन्य लोग मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn